Source: http://www.drgaaledina.hu/szakteruletek/gyermektartasdij
Timestamp: 2016-08-29 00:17:58
Document Index: 25164996

Matched Legal Cases: ['bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ']

Gyermektartásdíj | Dr. Gaál Edina - Családjogra specializálódott ügyvédi iroda
Kétféle gyermektartásról beszélhetünk:
nagykorú gyermek tartása 1. Kiskorú gyermek tartása:
A Polgári Törvénykönyv rendelkezése értelmében a szülő kötelessége a kiskorú gyermeke eltartásáról gondoskodni. A kiskorú gyermek tartására vonatkozó kötelezettség a gyermek kiszolgáltatottsága, testi, szellemi, erkölcsi fejletlensége miatt a más rokonokkal (pl. házastárs, szülő) szembeni tartási kötelezettséghez képest sokkal szigorúbb. A szülő ugyanis a saját szükséges tartásának rovására is köteles megosztani kiskorú gyermekével azt, ami közös eltartásukra rendelkezésre áll. Ez a szabály nem irányadó, ha a gyermek tartása vagyonának jövedelméből kitelik, vagy a gyermeknek tartásra kötelezhető más egyenes ági rokona van. A gyermeket gondozó szülő a tartást természetben (lakhatás biztosítása, élelmezés, ruházkodás, taníttatás), a különélő szülő (aki nem feltétlenül elvált szülő) pedig elsősorban pénzben szolgáltatja (gyermektartásdíj). Természetesen, ha a szülők közös háztartásban, együtt élnek, mindketten természetben biztosítják a gyermekük részére a tartást. Kivételes esetben a szülő akkor is kötelezhető gyermektartásdíj fizetésére, ha a gyermek az ő háztartásában él ugyan, de tartásáról nem gondoskodik.
Peren kívül, de akár a bírósági eljárásban is lehetőség van arra, hogy a felek a törvényes mértéknél magasabb mértékű gyermektartásdíjban állapodjanak meg. A gyermektartásdíj meghatározása - a felek megállapodása hiányában - nehéz és bonyolult feladat a bíróság számára. Ezzel kapcsolatban a legfontosabb kérdések:
a gyermek tényleges szükségleteire, mindkét szülő jövedelmi és vagyoni viszonyaira, a szülők háztartásában eltartott más - saját, illetőleg mostoha - gyermekekre, a gyermek saját jövedelmére is. A tartásdíj alapja főszabályként a "bérköltség címén juttatott járandóság". A túlmunkáért kapott díjazást, a további munkaviszonyból, munkavégzésre irányuló egyéb jogviszonyból származó díjazást a tartásdíj megállapításánál csak akkor lehet figyelembe venni, ha a bérköltség címén juttatott járandóság alapján fizetendő tartásdíj a gyermek szükségleteit nem fedezi.
A tartásdíj abban az esetben is igazodik a gyermek szükségleteihez, ha a kötelezett kiemelkedően magas jövedelemmel rendelkezik. Nem lehet tehát a tartásra kötelezett jövedelmének 15-25%-át, hanem pl. csak ennél kisebb arányát tartásdíj címén igénybe venni, ha azt a gyermek szükségletei nem indokolják. (Pl. az igen magas, sokszor milliós nagyságrendű menedzserjövedelmeknél.)
A tartásdíj mint a különélő szülőt terhelő kötelezettség megállapítása során a gyermek szükségleteiként az alapszükségletek - lakhatás, élelmezés, ruházkodás, taníttatás - vehetők figyelembe, amelyek a gyermek életkora és egészségi állapota függvényében változóak lehetnek. Nincs jogi lehetőség azonban az extra kiadások különélő szülőre történő kötelező áthárítására. Pl. nem kötelezhető a különélő szülő arra, hogy a gyermeke részére az egyébként drága külföldi tanulmányok folytatását finanszírozza. Egyetlen esetben sincs azonban akadálya annak, hogy a szülő saját belátása szerint, önszántából bármilyen, a gyermekkel kapcsolatos kiadáshoz hozzájáruljon (pl. számítógép vásárlása stb.), erre azonban törvényi szigorral nem kötelezhető. A családjog kizárólag a szülői tartási kötelezettség minimumának a meghatározására szorítkozik. Ezen felül a szülő belátására, érzelmeire, erkölcsi érzékére bízza annak eldöntését, hogy a gyermeke felnevelését, boldogulását milyen mértékben támogatja. A tartásdíj megállapításánál a gyermeket a saját háztartásában nevelő szülő jövedelmét is figyelembe kell venni, hiszen neki is hozzá kell járulnia a gyermek eltartásához pénzben. Amennyiben a gyermeket nevelő szülő jövedelme magas, vagy más jelentős vagyonnal rendelkezik, az még nem mentesíti a különélő szülőz a tartásdíj fizetési kötelezettsége alól.
A tartásra kötelezett jövedelmének megállapításához bizonyítási eljárás lefolytatására van szükség. Egy példa a bírói gyakorlatból: "A bíróság az ítélkezési gyakorlatnak megfelelően járt el, amikor az alperes által az önadózás keretei között elkészített adóbevalláson kívül az alperes vagyoni körülményeit feltárva arra az álláspontra helyezkedett, hogy az alperes bevallott tiszta jövedelme, az általa felsorolt rendszeres kiadások mellett is életszerűtlen, függetlenül attól, hogy az adónyilatkozat szerinti bevétel adóköteles tiszta jövedelem vagy pedig adóalap."
A tartásdíj összegét gyermekenként általában a kötelezett átlagos jövedelmének tizenöt-huszonöt százalékában kell meghatározni, azonban a tartásdíj összegét az új PTK alapján már fix összegben kell megállapítani, ami inflációkövető is lehet. Az átlagos
jövedelem megállapításánál rendszerint a kötelezettnek a kereset megindítását megelőző egy évi összes jövedelmére figyelemmel kell lenni. A kötelezettel szemben érvényesíthető összes tartási igény a jövedelme 50%-át nem haladhatja meg. Ha a szülők két vagy több gyermek tartására kötelesek, a tartásdíjat úgy kell megállapítani, hogy egyik gyermek se kerüljön a másiknál kedvezőtlenebb helyzetbe, különösen akkor, ha nem egy háztartásban nevelkednek. A tartásdíjat határozott összegben kell meghatározni. Gyermektartásdíj megváltoztatása
Megváltoztatást csak akkor lehet kérni, ha az a felek kiskorú gyermekének érdekét szolgálja, illetve, ha a körülmények változása folytán a megállapodás valamelyik fél érdekét súlyosan sérti.
A PTK-hoz fűzött kommentár értelmében a Kúria a gyermektartásdíj felemelésénél irányadó szempontok meghatározása körében utalt arra, hogy minden esetben figyelemmel kell lenni a gyermek tényleges szükségleteire, illetve azok költségeire kell bizonyítást lefolytatni és ennek alapján kell állást foglalni, hogy a gyermektartásdíj felemelése tárgyában előterjesztett kereset - a gyermekkel kapcsolatban felmerülő indokolt kiadásokra figyelemmel - milyen mértékben megalapozott.
2. Nagykorú gyermek tartása Ajánlom figyelmébe az erről szóló nyilatkozatomat ("Meddig kell fizetni a gyerektartást?"), melyet a Média menüpontban talál meg.
A továbbtanuló nagykorú, munkaképes gyermek a rászorultsági vélelem esetén kívül is jogosult a tartásra, ha szükséges tanulmányai indokolt időn belüli folytatása érdekében arra rászorul. A gyermeknek a szülőt a továbbtanulási szándékáról késedelem nélkül tájékoztatnia kell. Az a nagykorú, munkaképes gyermek is jogosult tartásra:
aki magát - önhibáján kívül - eltartani nem tudja
az életpályára felkészítő szükséges - nappali tagozatos - tanulmányai folytatása érdekében rászorul
és akinek tartásra kötelezhető házastársa vagy bejegyzett élettársa sincs.
c) ezáltal a szülő saját szükséges tartását vagy kiskorú gyermekének tartását veszélyeztetné.Nem jogosult tartásra a nagykorú, ha magatartása miatt arra érdemtelenné vált. A nagykorú gyermek érdemtelen a tartásra akkor is, ha a tartásra kötelezettel kellő indok nélkül nem tart kapcsolatot.A szülő a 25. életévét betöltött, továbbtanuló gyermekének tartására rendkívül indokolt esetben kötelezhető.A kötelezett a tartás teljesítéseképpen köteles anyagi viszonyaihoz képest a jogosultat mindazzal ellátni, ami annak a megélhetéséhez szükséges. Nem köteles mást eltartani, aki ezáltal a saját szükséges tartását veszélyeztetné. E szabály alól a törvény kivételt tehet. Ha a tartásra köteles ez alól mentesül, a rá eső tartás a vele egy sorban álló kötelezettre, ilyenek hiányában pedig a sorban utána következő kötelezettekre hárul.
A tartást a kötelezett - választása szerint - saját háztartásában természetben vagy havonként pénzben szolgáltathatja. A jogosult kérheti, hogy a kötelezett a tartást pénzben szolgáltassa. A bíróság a felek viszonyainak figyelembevételével a tartás más módját is meghatározhatja. Az a tartásra kötelezett rokon, aki a jogosultat saját háztartásában tartja és gondozza, a többi kötelezett ellen saját jogán is pert indíthat (ez a gyakorlatban a nagykorú gyermeket nevelő szülőt jelenti, aki a különélő szülővel szemben indítja meg a pert).
Ha a közös egyetértéssel vagy bírósági ítélettel megállapított rokoni tartás megállapításának alapjául szolgáló körülményekben lényeges változás állott be (pl. a nagykorú gyermek a tanulmányait befejezte, vagy tanulmányai sikertelensége folytán az intézményből elbocsátották), a tartás mértékének megváltoztatását vagy a tartás megszüntetését lehet kérni. Az a személy, akinek a kezéhez a tartásdíjat folyósítják, KÖTELES - a kötelezett egyidejű értesítése mellett - a bíróságnak bejelenteni, ha a jogosult tartásra való rászorultsága megszűnt. Az e kötelezettségének elmulasztásából eredő kárért a szerződésen kívül okozott károkért való felelősség általános szabályai szerint felel. A bejelentést követően a bíróság a tartási kötelezettséget peres eljárás lefolytatása nélkül szünteti meg. A PTK. 4:222. § szerint a továbbtanuló gyermek képzését, tanulmányait biztosító intézmény a tartásdíj fizetésére kötelezett szülőt - kérelmére - köteles tájékoztatni a tanulmányok végzésének fennállásáról vagy megszűnéséről.
Ilyen esetekben - amikor a különélő szülő rendelkezik munkaviszonnyal - az illetékes bírósághoz fordulhat végrehajtási lap kiállítása végett, amelyben kérheti, hogy a gyermektartásdíjat visszamenőleg is (legfeljebb 6 hónapra) és a jövőre nézve a különélő szülő munkabéréből tiltsák le. A végrehajtó felhívja a különélő szülő munkáltatóját, hogy a letiltásban szereplő összeget vonja le az adós munkabéréből és fizesse ki a végrehajtást kérőnek. Amennyiben a munkáltató nem vonja le az összeget, úgy a le nem vont összeg erejéig a munkáltató készfizető kezesként felel a végrehajtást kérő felé.
Ha jövedelemmel nem, de ingatlan, vagy ingó vagyonnal rendelkezik a különélő szülő, akkor arra nézve is foganatosítható a végrehajtás, végső soron árverezés útján is.
Ha a felek nem jutnak peren kívül megegyezésre, akkor bírósághoz kell fordulni. Gyermektartásdíj felemelése iránt indíthat pert a gyermeket nevelő szülő, melynek során kereseti kérelmében meg kell jelölnie, hogy milyen összegű gyermektartásdíjra tart igényt és mi az a körülményváltozás, ami az emelést indokolja. A bíróság bekéri majd a különélő szülő jövedelemigazolását, valamint környezettanulmányt készíttet lakóhelyén az illetékes gyámhivatal bevonásával. Jövedelmi viszonyaira tehát nemcsak a bejelentett fizetése, hanem életkörülményei alapján is következtetnek majd. Ebben a perben nem kötelező a jogi képviselet, de a tapasztalatok alapján hatékonyabb eredményre vezet.
Volt élettársammal - aki francia állampolgár - 3 éve született egy közös gyermekünk. Az idén az élettársam elhagyott és visszaköltözött Franciaországba. Közös gyermekünk után tartásdíjat nem fizet, és a kapcsolatot sem tartja velünk. Megkeresésemre, hogy havonta fizessen egy meghatározott összeget, sajnos nem reagált. Türelmem sajnos elfogyott, úgy érzem, hogy a gyermeknek jár ez az összeg, így nem szeretném annyiban hagyni a dolgot. Egyedül az aggaszt, hogy indíthatok-e ellene Magyarországon pert, ha tudom, hogy Franciaországban él? A joghatósági szabályok alapján Önnek lehetősége van az eljárás magyarországi megindítására, hiszen a gyermek (és Ön is) Magyarországon él. Magyarországi megjelenéséről az apának kell majd gondoskodnia, de képviseltetheti magát jogi képviselővel is. Amennyiben a gyermektartásdíj jogerős megállapítása után az apa mégsem fizetne tartásdíjat, úgy nemzetközi vonatkozásban is lehetőség van ma már a tartásdíj végrehajtására, a vonatkozó nemzetközi egyezmények alapján.
Internetes érdeklődés a honlapon, esetleg telefonos tájékozódás a titkárságon arról, hogy az Ön ügye az iroda profiljába tartozik-e. Tájékoztatás az óradíjat illetően. Konzultációs időpont egyeztetése telefonon, vagy e-mailen keresztül. Ha addig még nem történt meg, akkor tájékoztatás az óradíjat illetően. Első konzultáció az ügyvédi irodában, melynek során feltárásra kerül az ügy minden részlete, azaz a "tényállás". Már az első konzultáció is óradíjas elszámolásban történik, de ennek időtartama általában csak 1 óra. Ekkor tudjuk megbeszélni azt is, hogy milyen jogi lépések lennének szükségesek az ügyben, ennek mennyi az átfutási ideje és mennyi az ügyvédi munkadíja, valamint az egyéb járulékos költsége (bíróság felé fizetendő illeték, szakértői díjak). Ezt követően - együttműködés esetén - elkészítésre kerül a meghatalmazás és a megbízási szerződés, valamint Ön rendelkezésünkre bocsát minden olyan iratot és adatot, mely a munka megkezdéséhez szükséges. Ezek az iratok pl. a gyermek születési anyakönyvi kivonata, az esetleges korábbi bírósági ítélet, vagy egyezséget jóváhagyó végzés, jövedelemigazolás, gyermek költségeinek jegyzéke stb., de ezekről az első konzultáció során részletes tájékoztatást fog kapni. (Kivételes esetben - ha a megbízó tartósan külföldön él - lehetőség nyílik a meghatalmazás konzul/nagykövet előtt történő aláírására és felülhitelesítésére is, valamint az első konzultáció skype-on történő lebonyolítására.) Ezt követően a megbízás ellátása során már lehetőség nyílik e-mailben, vagy telefonon (skype-on) történő konzultációra is, mely ugyanúgy óradíjas rendszerben történik, mint a személyes konzultáció, az okiratszerkesztés, vagy a tárgyalási képviselet, csak Önnek nem szükséges minden esetben személyesen is befáradnia az irodába. A képviselet ellátása során minden iratot megkap tőlünk elektronikus formában is (word-ben, illetve az érkező iratokat pdf-ben), így a saját számítógépén is naprakész lehet a nyilvántartása.
Amennyiben kérdése van a fentiekkel kapcsolatban, vagy időpontot szeretne egyeztetni egy személyes konzultációra, kérjük írjon nekünk.
név: e-mail: telefon: kérdés: Gyakori kérdések
Gyermek jogellenes külföldre vitele
Irodánk jelenlegi leterheltsége miatt csak igen korlátozottan áll módunkban új megbízásokat elvállalni. Megértésüket köszönjük!